Suja, Miroslav, poslanec NR SR (2022-02-22):
Ďakujem za slovo, pán predseda. Na začiatok by som chcel zareagovať na pána poslanca Kuriaka. Pán poslanec Kuriak, vy hovoríte, za pána Pročka sa nehanbíte ako bojovníka proti korupcii a mafii, ako hanbíte sa za tie výrazy, beriem to, tak vám teraz niečo poviem, pán poslanec Kuriak. Po istej dobe po roku ´98 sa na mňa obrátil Pavol Rusko, odsúdený zločinec. Vieme, že čo mal za prstami, čo nastváral, a požiadal ma postaviť dom a dať auto pre pána Joža Pročka. Hej? Spôsob financovania a zabezpečenia vozidiel v stave pre Pročka a Marienkovú nechal Rusko na nás. Doslova povedal, že aby sme si to zariadili, ako chceme. Toto je ten čistý človek, čo bojuje proti mafii, ktorý sa spriahol s Drukosom a s Mojžišom, právoplatne odsúdeným, ktoré zaňho odsúdený Rusko bojoval, aby tento človek získal výhody od chudákov ľudí, čo dali do Drukosu peniaze a prišli o milióny. Toto je ten váš bojovník proti mafii! Vtedy mu to nevoňalo, či vtedy mu to voňalo, vtedy mal rád, chcel mať domček, chcel mať auto, tak poslal Ruska, aby mu to vybavil u zločinca Mojžiša, ktorý okradol o milióny ľudí. Toto je verejne dostupná informácia. Aby ste vedel, koho hájite. (Reakcia z pléna.) Dobre, v poriadku. Takže keď ste predtým zabíjal, kradol a neviem, čo ste robil, aké zločiny, tak je to v poriadku, keď teraz hájite. Ja si myslím, že keď raz niekto porušoval zákon, keď raz niekto sa znížil taký, že spolupracoval s zločincami a chcel, aby preňho stavali domy a dávali mu autá, je taký istý človek ako teraz tí, čo by mal akože vy... čo bojuje proti nim. Ale dobre, neprišli sme si tu hovoriť o Pročkovi, prišli sme hovoriť o Mikulcovi. Ja sa spýtam, pani Santusová prešla dvakrát na detektore lži, polygrafe. Opravte ma, ak klamem. Prešla, to znamená, mala byť povýšená alebo mala viesť ďalej ten tím Oblúk. Opak je však pravdou. Čurillovci prešli na detektore lži, sú obvinení, sú postavení mimo službu? Nie, vážení kolegovia. Sú povýšení, sú po-vý-še-ní. Takže bojovníčka za pravdu je perzekvovaná. Fyzicky mala byť likvidovaná, napádaná. Malo byť zapálené auto, zničená. Ale čurillovci, tá čurillovská mafia, ako tu veľakrát zaznelo, neni postavená mimo službu, nešla na detektor lži, na NBÚ napríklad, aby povedali: Spáchali ste to? Nespáchali ste to? Nie. Ich jednoducho povýšili. To je tá vaša spravodlivosť, kolegovia? Za toto idete obhajovať Mikulca? Prečo ich asi kryje? To nie je náhodou korupcia? Nešlo len pri tom, pri Santusovej len o to, aby získali ten spis na seba, ako to tam v tých prepisoch hovoria? Nešlo o to, aby jej fyzicky ublížili len kvôli tomu, aby ju zastrašili, aby ich ďalej nevyšetrovala? Takto bojuje, pán Kuriak, ten Pročko proti súčasnej mafii? Že zastáva ich? Takto? Keď už sme zasa pri ňom. Ja sa pýtam: Takže čurillovci nešli, dostali povýšenie. Mikulec odmietol detektor lži, polygraf. Prišiel o previerku. To je v poriadku. Lebo vieme, že by cez ne neprešiel. Poďme ďalej. Harman. Prečo nie je Harman vymenovaný za policajného prezidenta? No, pán Kuriak, ja vám poviem prečo. Lebo by neprešiel bezpečnostnou previerkou tento Harman. Či Hamran, či ako sa volá. To je jedno, či Havran, či Hamran. Pýtam sa, prečo nemá Harman bezpečnostnú previerku a neni vymenovaný, keď je taký čistý. Viete prečo? Lebo kryje súčasnú mafiu a je jej súčasťou. Spolu s ministrom Mikulcom. Je v poriadku, že Pročko sa ho zastáva, však to je perfektný minister, ktorý sa vyhráža v pléne priamo poslancom. To je ideálne. Tak ako Matovič, váš predseda, keď sa tu doslovne vyhráža, že zabráni, aby som tu už nekvákal. Ako Pročko, ktorý mi hore tamto v tom prechode hovoril, že zabezpečí, že ma odsúdia, že ma zavrú. Vidíte, kýve hlavou ako opica. No. Takže čestný alebo čestná policajtka, tú prenasledujeme, ale čurillovskú mafiu, tam to už neni korupcia, tam je to v poriadku, tých povýšime. A teraz sa spýtam, ako dopadli vyšetrovatelia, ktorí vyšetrovali Pčolinského? Jáj, vidíte, zabudol som. Keď vyšetrovali tých správnych a výsledok je dobrý, čo si zaslúžite? Povýšenie. Takže takisto boli povýšení. Tak ako vy bojujete proti súčasnej mafii, kolegovia? Teraz žijeme v inej dobe alebo v inom vesmíre? Takže keď budete nabudúce moralizovať, vážení kolegovia, tak pozrite sa, čo v súčasnej dobe stvárajú vaši predstavitelia. Vaši ministri, čo sa týka Kolíkovej, či sa týka Naďa alebo, samozrejme, ministra Mikulca, ktorý všetkých tých kryje a ktorého teraz odvolávame. A ja si myslím, že je vrchol, vrchol, že dneska ráno na grémiu sa tu hovorí, že začnime sa správať slušne, a na tom grémiu bol aj podpredseda parlamentu Laurenčík a on bez napomenutia tu nahá vykrikovať, keď nemal slovo, alebo keby aj mal, nejakého Pročka, ktorý tu verejne povie, že ja som nejakému dieťaťu držal pištoľ pri hlave. Veď toto kde sme klesli?! Toto čo má znamenať?! Vy si viete to predstaviť, že ja by som tu stál s takýmto a teraz sa tu bránil? Vám toto vôbec, pán Kuriak, nevadí, že takýto človek, čo sedí dva rady nad vami, povie, že ja držím nejakému dieťaťu pištoľ pri hlave? Jemu to nevadí. Lebo on je blázon. On by sa mal liečiť nie ambulantne, ale normálne. Aj spolu s tým vaším Igorom. Ale vám ostatným, že vám to je jedno? Ako nemám slov. Načo dneska ráno bolo, vážení kolegovia, grémium, keď podpredseda Laurenčík to tu nahá len tak veselo ísť ďalej, zájsť. Upozorňovali sme ho na to, jemu to bolo jedno. Takže, vážení kolegovia, kolegyne, keď sa budete správať alebo budete vystupovať a vracať sa do minulosti, tak skúste sa pozrieť teraz, čo robia vaši predstavitelia. To, že Mikulec je za týmto všetkým, to je jasné. Jasné je to z odposluchov, ktoré boli legálne. Jasné je to z vystupovania viacerých svedkov. Že Mikulec chcel 100-tisíc úpla... 100-tisíc euro úplatok, to vám je jedno, v poriadku. Že Mikulcova rodina sa nabalila, milióny vďaka nemu, to je tiež v poriadku. Tak dneska sme sa tu dozvedeli veci, ktoré by v normálnej demokratickej krajine znamenali okamžite pád celej vlády, ale tu u pročkovcov a, Mirko Žiak odišiel, u žiakovcov zo SaS-ky, to je tá nová politická kultúra, kde selektujeme ľudí našich, ktorí môžu kradnúť, vďaka ktorým zomierajú ľudia vo väzbe, a potom tých druhých, ktorých treba zlikvidovať, vyhrážať sa nad ním, alebo nejakí vyšetrovatelia, ktorí sa nám postavia a tých treba tiež dať z cesty dole. Skúste si nad tým alebo skúste nad tým porozmýšľať ráno, keď sa budete pozerať do zrkadla. Keď sa budete pozerať na to, ako sa vaše deti hrajú. Že mne nejaká takáto spodina, otcovi piatich synov povie, že ja by som bol schopný držať dieťaťu pištoľ pri hlave a kýve tu ako osol? Toto nemôže skončiť ináč, nie na mandátovo-imunitnom výbore, tam máte väčšinu, to zasa stopnete. Toto len žalobou na súde, vážení kolegovia! On vie veľmi dobre, že tu má trestnoprávnu imunitu. Áno, výrokov. Ale to mi nebráni, aby som ja ako fyzická osoba nedal žalobu na civilný súd, lebo inak sa tu človek už brániť nevie, pri takejto skupine ľudí, ako ste tu vy.